《北苑怀归》
明代·张凤翼

帝里春深淑气迟，天街无路踏香泥。
逢人客坐三分话，到处官衙一局棋。
叔夜不堪徒自遣，马卿多病欲何之。
归时若遇高阳侣，有酒如渑醉肯辞。

作者简介：（1527—1613）苏州府长洲人，字伯起。嘉靖四十三年举人。与其弟张献翼、张燕翼并有才名，吴下号称三张。善书，晚年不事干请，鬻书以自给。好度曲，为新声。尝作《红拂记》等传奇，有声于时。曾为《水浒传》作序。有《处实堂集》、《占梦类考》、《文选纂注》、《海内名家工画能事》等。